recursal/SuperWikiNEXT-32B huggingface dataset:
**Simeons kirke** ligger på Sjællandsgade på Nørrebro i København, vis-à-vis Assistens Kirkegård.

I 1902 stillet kirkefondet en vandrekirke av metall til rådighet for den nydannede menighet. Den hadde tidligere tjent menigheten i Ryesgade, som i dette år fikk innviet første etappe av *Nazaret kirke*. I årene 1912–14 ble den nye kirke oppført av arkitekt Johannes Magdahl Nielsen, med høytidelig åpning 1. mars 1914 i nærvær av kong Christian X. Sognebarna hadde selv spart sammen til oppførelsen.

Kirkebygningen
--------------

Bygget er korsformet med røde sten på granittsokkel, ca. 31 m langt og bredt mens tårnet er 37 m høyt. Kirken er bygget sammen med *Sjællandsgade Badeanstalt*. I Søndre korsarm ligger kirkens menighetslokale. 

Innvendig er kirken hvitkalket med beiset treverk og krysshvelvinger i taket. Altertavlen, malt av arkitektens svoger Axel Hou, forestiller Jesus som velsigner Nørrebros innbyggere. I bakgrunnen ses bygninger og fabrikker fra den tid bildet ble malet. Balustraden rundt selve alterområdet består av 39 bronsesøyler. 

Kirken har et Starup orgel fra 1964 med 26 stemmer.

Referanser
----------

1. ↑  Mogensen, Gert Blak: *Simeons Kirke 1914–2014*, 2014 s. 7
2. ↑  Mogensen, Gert Blak: *Simeons Kirke 1914–2014*, 2014 s. 13
3. ↑  *Simeons Kikre*, simeon-sanktjohannessogn.dk. Besøkt 17. mai 2015 Arkivert 18. mai 2015 hos Wayback Machine.
4. ↑  *Simeons Kirke*, kirkehistorie.dk. Besøkt 17. mai 2015

Eksterne lenker
---------------

* Offisielt nettsted Rediger på Wikidata

* (en) Simeons Kirke – kategori av bilder, video eller lyd på Commons Rediger på Wikidata

* (en) Simeons Kirke – galleri av bilder, video eller lyd på Commons Rediger på Wikidata

Portal: Danmark
Kharilaos Trikoupis, statue i Athen
**Kharilaos Trikoupis** (gresk: Χαρίλαος Τρικούπης; født 11. juli 1832 i Nauplion, død 30. mars 1896 i Cannes, Frankrike) var en gresk politiker som var statsminister i Hellas i syv omganger mellom 1875 og 1895.

Liv og virke
------------

Trikoupis tjenestegjorde fra 1852 en lengre tid ved den greske ambassaden i London[]. Etter revolusjonen i 1862 inntrådte i nasjonalforsamlingen som de i England bosatte grekernes representant. Han sluttet i London i 1863 traktaten om de joniske øyers avståelse til Hellas og ble i 1867 utenriksminister.

I 1872 grunnla han sitt eget parti kalt det femte partiet eller Pempto Komma som hadde en reformvennlig dagsorden. Den 29. juni 1874 (etter den julianske kalenderen) publiserte partiets manifest som hadde tittelen «Hvem har skylden?» (gresk: Τις Πταίει;). Manifestet handlet om mange av de problemene som eksisterte i Hellas og hvem Trikoupis mente hadde skylden for disse problemene. 

Den 8. mai 1875 mønstret han et parlamentarisk flertall i regjeringen og den daværende kongen måtte noe motvillig tilby ham posisjonen som Hellas sin nye statsminister.[] Med stadig skiftende allianser i parlamentet og et veldig varierende valgresultatet hadde Hellas tolv forskjellige statsministre i løpet av en periode på 6 år. Trikoupis ledet tre av disse kortlivede regjeringene i løpet av denne perioden. 

Den 15. mars 1882 ble han statsminister for tredje gang (hans andre periode to år tidligere varte bare i noen få måneder). Trikoupis hadde flere og store planer om å øke velstanden i landet blant annet ved å bygge ut nye veier, mer jernbane og flere og større havner.[] Til tross for hans visjon om en mer progressiv nasjon med moderne infrastruktur var Hellas i den siste delen av det 19. århundre fremdeles et svært fattig land i europeisk målestokk.[]

Han ble beseiret i valget i 1885, men ved det neste valget inntok han statsministerkontoret igjen, og enda en gang støttet han lanseringen av flere økonomiske og finansielle reformer.[] Hans sjette omgang på statsministerkontoret (fra 22. juni 1892 til 15. mai 1893) ble hans mest dramatiske.[]

Hellas hadde blitt utarmet på grunn av overforbruk og systematisk korrupsjon som i stor grad ble forårsaket av de mange politiske kampanjene der nesten samtlige partier lovte massive utgiftsprogrammer.[]

Trikoupis sin siste omgang som statsminister varte fra 11. november 1893 og til 24. januar 1895. Det var på denne tiden at planleggingen av Sommer-OL 1896 var påbegynt. Trikoupis var skeptisk til disse lekene av frykt for at Hellas kanskje ikke skulle klare de enorme kostnadene som sommer-OL automatiske ville føre med seg.[]

For å ære ham har den greske staten navngitt en av de sentrale veiene i hovedstaden Athen etter ham.

Referanser
----------

1. ↑   Autorités BnF, oppført som Charílaos Trikoúpīs, BNF-ID 161926454[Hentet fra Wikidata]

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Marin le Roy, sieur du Parc et de Gomberville** (født 1600 i Paris, død 14. juni 1674) var en fransk lyriker, romanforfatter og oversetter fra spansk.

Liv og virke
------------

Fjorten år gammel debuterte han etter å ha diktet nok å fylle et bokbind med poesi. Tjue år gammel skrev han *Discours sur l'histoire* og to år seinere en pastorale, *La Charité*, som i realiteten er en roman. Figurene, selv om de var forkledd som gjetere av begge kjønn, framstilte virkelige folk som forfatteren selv var nøkkelen til å identifisere.

Dette ble fulgt av et mer ambisiøst verk, *Polexandre* (5 bind 1632–1637). Helten vandrer gjennom verden mens han søker etter hjemmet til prinsesse Alcidiane på en øy. Verket er en eventyrroman som inneholder mye historie og geografi; reisene brakte Polexandre til så uventede steder som Benin, Kanariøyene, Danmark, Mexico og Antillene. Skildringen av Mexico inneholdt det som var kjent i Europa av dette landets historie på denne tiden. Han skrev også en egen avslutning til Honoré d'Urfés uferdige hyrderoman *L'Astrée*.

*Cythérée* (4 bind) som kom i 1630–1642, og i 1651 *Jeune Alcidiane*, hadde som hensikt å rette opp all skade som hans tidligere romaner kunne ha forårsaket, for Gomberville hadde blitt en jansenist og tilbrakte de siste tjuefem år av sitt liv i from tilbaketrukkethet.

Gomberville ble valgt inn *Académie française*, det franske akademi, den 13. mars 1634 som den første som fikk stol nummer 21. I akademiet arbeidet han med forberedelsene for den store franske ordlisten, *Dictionnaire de l'Académie française*. Han var medarbeider ved tidsskriftet *Journal des savants* fra dets begynnelse.

Referanser
----------

1. ↑   Académie française, www.academie-francaise.fr, Académie française member ID marin-le-roy-de-gomberville, besøkt 4. juni 2022[Hentet fra Wikidata]
2. ↑  Taylor (2006), s. 315
3. ↑  «Marin le Roy de Gomberville», *Academie-francaise.fr.*

Litteratur
----------

* Taylor, Karen L. (2006): *The Facts on File Companion to the French Novel*. New York: Infobase Publishing. ISBN 9780816074990

Eksterne lenker
---------------

* 

|  |  |
| --- | --- |
| Wikisource | (fr) Marin Le Roy de Gomberville – originaltekster fra den franskspråklige Wikikilden |

* Marin le Roy de Gomberville på *Gallica*}

|  |  |
| --- | --- |
| Oppslagsverk/autoritetsdata | Deutsche Biographie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |

Portal: Litteratur
April Hunter, en amerikansk fitnessutøver
**Fitness** er en gren som minner om kroppsbygging. men fokuserer mer på musklenes utseende enn deres størrelse. Konkurranser i fitness holdes ofte sammen med kroppsbygging.

Konkurransen
------------

Man deltar i to klasser som er inndelt i over eller under 164 cm. Den første konkurransen ble avholdt i Skara Sommarland i 1994 og vinneren het Alexandra Vusir. Konkurransen deles opp i tre runder.

### Første runde

Denne runden kalles fysikkrunden. Her deltar deltagerne iført bikini eller høyhælte sko. Bikinien må ifølge reglene dekke halve den store setemuskelen. Man konkurrerer gjennom å posere og vri seg i kvartvendinger. Dommerne får se utøverne fra fire vinkler. Man skal ikke spenne musklene, men det skal det være en avslappet holdning. Den konkurrerende skal ikke ha for stor muskelmasse, men tydelige forskjeller mellom de ulike muskelgruppene.

### Andre runde

Den andre runden er en gymnastisk oppvisning. Meningen er at den som deltar skal oppvise sin smidighet og styrke. Programmet skal bestå av dansekoreografi, kanskje et aerobicsprogram. Man kan bruke rekvisitter på scenen.

### Tredje runde

Etter de første to rundene regner man sammen deltagernes poeng. De fem beste får være med i den siste runden. Denne runden er igjen en fysikkrunde og her kåres den endelige vinneren. Her hadde deltagerne tidligere på seg kveldsantrekk ved prisutdelingen, men nå brukes også bikini.

Se også
-------

* Kroppsbygging
* Atletisk fitness

Eksterne lenker
---------------

* Treningsforum.no (nyheter)
**Marin teknikk** er et masterprogram / sivilingeniørstudium ved NTNU. Institutt for marin teknikk tilbyr et femårig masterprogram i marin teknikk og flere toårige masterprogram for norske og utenlandske studenter med en relevant bachelor, blant annet en internasjonal master i marin robotikk.

Den første halvdelen av utdanningen på det femårige masterstudiet foregår hovedsakelig på Gløshaugen (hovedcampus), mens siste halvdel foregår på Marinteknisk senter (MTS), lokalisert på Tyholt. For øyeblikket er campus lokalisert på Moholt fordi MTS bygges om til Norsk havteknologisenter med nytt undervisnings- og kontorbygg, samt nye laboratorier.

Instituttet har til enhver tid en rekke ph.d.-stillinger. Det femårige studiet har fordypninger i marin konstruksjonsteknikk, marin kybernetikk, marin hydrodynamikk, marint maskineri, marin prosjektering og logistikk, samt studie-emner omkring fiskeriteknologi, havbruk og skipsteknikk.

Studiet gir et bredt grunnlag innenfor ingeniørfaget, da spesielt det marine.

Sentrale fag
------------

* Marinfag
* Mekanikk
* Materialteknikk
* Statistikk
* Teknologiledelse
* Fluiddynamikk
* Matematikk
* Fysikk

Linjeforeningen heter Mannhullet, og organiserer sosiale og sportslige aktiviteter ved siden av studiet.

Referanser
----------

1. ↑  Om Norsk havteknologisenter på NTNUs nettsted

Eksterne lenker
---------------

* Institutt for marin teknikk ved NTNU
* 5-årig master studieprogrammets nettside hos NTNU
* 2-årig norsk masterprogram nettside hos NTNU
* 2-årig internasjonalt masterprogram nettside hos NTNU
* 2-årig master i Marine and Maritime Intelligent Robotics, nettside hos NTNU
* 2-årig Joint Nordic Master i marin teknikk
* Ph.d.-stillinger marin teknikk nettside hos NTNU
* Mannhullet, Studentenes linjeforening ved institutt for Marin Teknikk
En fjernkontroll til et Thomson TV-apparat
En **fjernkontroll** er en innretning for trådløs fjernstyring av forskjellige innretninger, apparater og maskiner, som f.eks. en TV, en kran, et sentrallåssystem i en bil og lignende. Dagens fjernkontroller kommuniserer vanligvis ved hjelp av infrarød stråling. 

En av de første eksempler på fjernkontroll ble utviklet i 1898 av Nikola Tesla, og beskrevet i amerikansk patent 613809, kalt «Method of and Apparatus for Controlling Mechanism of Moving Vehicle or Vehicles».

Det første fjernstyrte modellflyet fløy i 1936. Under andre verdenskrig ble det utviklet flere typer fjernstyrte våpen. Den første fjernkontrollen for et TV-apparat kom fra Zenith Radio Corporation tidlig på 1950-tallet. Den brukte en kabel for å overføre kommandoene. I 1955 kom en modell som brukte lys og som regnes som den første brukbare fjernkontroll for TV. Den ble konstruert av Eugene Polley. Senere kom varianter som brukte ultralyd og radiosignaler.

Se også
-------

* Fjernstrømbryter

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** NKC
 |
Topografisk kart over Simeulue
**Simeulue** er en øy utenfor vestkysten av provinsen Aceh på Sumatra i Indonesia. Det bor om lag 70 000 på øya.

På grunn av avstanden til Sumatra har øya vært uberørt av kamphandlingene mellom separatister og regjeringsstyrker der. Beholkningen er beslektet med øyboerne på Nias noe lenger mot sørøst. De snakker «ulau» (også kalt «simeulue»), som er et annet språk enn det som ellers tales i Aceh. Storparten av befolkningen er muslimer. Simeule er et eget fylke, og administrasjonssetet er i byen Sinabang. Andre småbyer er Sibigo, Sigulai og Lamame. Øya har turistindustri basert på surfing i bølgene fra Indiahavet, men livnærer seg ellers av fisking, kokosnøtter og dyrking av kryddernellik.

Jordskjelvkatastrofen 2004
--------------------------

Det er sju jordskjelv på dette kartet pr. 26. desember 2004 kl. 1700 UTC. Det opprinnelige bildet kommer fra USAs kystvakt, med tillagt jordskjelvsdata.
Om morgenen den 26. desember 2004 ble øya først rammet av det verste jordskjelvet i verden på 40 år, og noen minutter senere av en stor tsunami utløst av dette og påfølgende jordskjelv. Det første og kraftigste undersjøiske jordskjelvet, med en styrke på 9,0, hadde sitt senter i havet noen få km nesten rett nord for Simeulue. Jamfør kartet: Den sørligste markeringen er over dette hovedskjelvet, og øya rett sønnenfor er Simeulue. 

De materielle ødeleggelsene var meget store, men ettersom befolkningen hadde fått overlevert erindringene fra en tsunami i 1907, visste mange å løpe opp i høyden da jordskjelvet kom. Kanskje var det bare fem som omkom. 

Den 28. desember 2004] kl. 03.10 om natten ble øya rystet av et etterskjelv på styrke 5,7. Hyposenteret var 24 km direkte under øya. 

Den 1. januar 2005 kl. 08.55 opplevde øya nok et jordskjelv, også det på styrke 5,7. Hyposenteret var 26 km direkte under øya.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
Fjernstrømbryter brukt til å styre en elektrisk vifte.
En **fjernstrømbryter**, også kalt **smartplugg**, er en strømplugg som kan settes mellom et støpsel og en stikkontakt og fungere som en fjernstyrt strømbryter. På denne måten kan fjernstrømbryteren brukes til å gjøre «dumt» elektronisk utstyr «smart» slik at det kan brukes i hjemmeautomasjon og bygningsautomasjon forøvrig.

Styring av fjernstrømbrytere kan for eksempel skje via en mobilapplikasjon, en hjemmesentral eller en virtuell assistent. Eksempler på protokoller som brukes til kommunikasjon med smartplugger er WiFi, Bluetooth, ZigBee og Z-Wave. Mange strømmåler til hjemmeautomasjon har en innebygd strømmåler slik at man kan overvåke strømforbruket (kW·h) til det tilkoblede utstyret. Fjernstrømbrytere må ofte ha en veldig slank profil for å ikke dekke over flere punkter i en stikkontakt eller strømpadde.

Se også
-------

* Smarthus

Referanser
----------

1. ↑  Smarte strømplugger - Samletest - Tek.no
2. ↑  Colon, Alex; Jun 2021, Angela Moscaritolo 29; P.m, 5:09 (29. juni 2021). «The Best Smart Plugs and Power Strips for 2021». *PCMag UK* **(engelsk)**. Besøkt 6. august 2021.
3. ↑  «Benefits of smart plugs». *homey.app* **(engelsk)**. Besøkt 6. august 2021.
Dr. **Marina Frost** (født januar 1950 i Marne) er kansler ved Ruprecht-Karls-Universität Heidelberg siden 2003.

Liv
---

Hun studerte fra 1968 retts- og statsvitenskap i Göttingen, Marburg, Freiburg og Kiel, og avla 1973 den første og 1975 den store juridiske statseksamen. Fra 1976 til 1978 arbeidet hun som dommer, før hun ble vitenskapelig assistent ved professor H. E. Henke ved Christian-Albrechts-Universität zu Kiel. I 1980 tok hun den juridiske doktorgrad med avhandlingen *Vorvertragliche und vertragliche Schutzpflichten*. Fra 1980 til 1992 innehadde hun lederstillinger i administrasjonen ved Christian-Albrechts-Universität, og ble i 1992 utnevnt til kansler ved Universität Hildesheim. I november 1997 overtok hun samme posisjon ved Georg-August-Universität Göttingen, hvor hun i 2002 også ble utnevnt til visepresident. I 2003 ble hun utnevnt til grevinne Ramona vom Hagens etterfølger som kansler ved Heidelberg-universitetet av Baden-Württembergs statsminister. Marina Frost er en ivrig talskvinne for å gjøre universitetene om til eliteinstitusjoner i større grad.

Referanser
----------

1. ↑   Gemeinsame Normdatei, GND-ID 1060524279, besøkt 13. august 2015[Hentet fra Wikidata]
2. ↑   Gemeinsame Normdatei, GND-ID 1060524279, besøkt 5. mars 2015[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
Gjelsvikfjella på kartet over AntarktisGjelsvikfjellaGjelsvikfjellaGjelsvikfjella på kartet over Antarktis
Risemédet sett fra Risen. Foto: Wilfried Bauer, desember 1999 
**Gjelsvikfjella** er et fjellparti mellom H.U. Sverdrupfjella og Mühlig-Hofmannfjella i Fimbulheimen i Dronning Maud Land.

Fjellpartiet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52.

Den norske forskningsstassjonen Troll ligger ved Jutulsessen i Gjelsvikfjella. Fjellpartiet er oppkalt etter Tore Gjelsvik, direktør ved Norsk Polarinstitutt fra 1960 til 1983.

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 5353

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** SUDOC **·** GeoNames **·** GNIS **·** SCAR **·** Norsk polarinstitutt

 |
En *Veuglaire* fra det 14. århundre, sammensatt av et kruttkammer og et rør
**Veuglaire** (fra Tysk *Vogler* og *Vogelfänger*, og Flamsk *Vogheler*, etter en våpensmed ved navn Vögler) var en kanon i smijern, og en del av Frankrikes artilleri i middelalderen. Den ble brukt til beleiringsvåpen og under feltslag. Kaliberet varierte fra 2,5 til 25 cm, og lengde på løpet mellom 0,9 og 3m. Veuglaire var ikke bare ment til bruk på en ribaudequin ved siden av andre løp, men også på en hjullavett for kun et løp om gangen. En veuglaire har et stort, tungt jernløp, omkranset av en jernring, med samme utseende som den mye større bombard som var montert på en massiv trebjelke kalt *stokklade* og kunne forsynes med hjul som en hjullavett.

Kruttkammeret i en *Veuglaire*, kaliber 130mm, lengde 1.07m, smijern, tidlig 15. århundre, La Fère. Musée de l'Armée, Paris
En *Veuglaire* var opp til 3 meter lang, veide mellom 150 kg og flere tonn, og kan sammenlignes med *Crapaudins* eller *Crapaudaux*, som var kortere (1,2–2,4 meter) og lettere enn en *Veuglaire*. *Veuglaires* var vanligvis bakladet og brukte derfor et separat kruttkammer (*boîte à poudre*) der krutt og kule lå når ladd.

*Veuglaire*, sammen med *Crapaudin*, ble ansett som å være et våpen av middels størrelse og pleide å ha mindre kammer enn en bombard. De tilhørte en kategori våpen som ble utviklet fra sent i 14. århundre, som hadde et trangere løp og flatere bane. Kategorien inkluderer *culverin*, *curtall*, *serpentines*, *falcon (våpen)* og *arkebuse*.

Våpenet var tatt i bruk som feltskyts etter ca. 1420 som et viktig våpen under de siste slagene i hundreårskrigen og under de burgundiske krigene fram til 1477. Deres tyngde i større kaliber gjorde disse mest egnet på bakken etter at hjulene var tatt vekk og stokkladen lagt på bakken for avfyring. I mindre kaliber kunne de avfyres fra sin hjullavett uten frykt for at hjulene skulle bryte sammen. De ble først laget av smijern, men utover 1400-tallet ble de støpt i bronse. Veuglairen som feltskyts ble oppgitt ved begynnelsen av 1500-tallet, erstattet av *feltslanger*: lange kanonskyts med stor rørlengde laget av bronse og smijern eller støpejern.

Referanser
----------

1. ↑  *Science and civilisation in China* Joseph Needham p.366
2. ↑  *An Illustrated History of Arms and Armour* Auguste Demmin, CC Black p.497
3. ↑  John A. Wagner, *Encyclopedia of the Hundred Years War* p.34
4. ↑  *A History of Firearms* W. Y. Carman p.76
5. ↑  *The artillery of the Dukes of Burgundy, 1363-1477* Robert Douglas Smith, Kelly DeVries p.234
6. ↑  *Gunpowder, explosives and the state* Brenda J. Buchanan, p.256
7. ↑  *The Coming of the Ages of Steel* p.66

Kilder
------

* *Early Gunpower Artillery*, John Norris ISBN 1-86126-615-4
* *Armies of Medieval Burgundy 1364-1477* ISBN 0-85045-518-9
***Fatty's Wine Party*** er en amerikansk stumfilm fra 1914, regissert av Fatty Arbuckle.

Handling
--------

Fatty trenger penger og låner en dollar fra en venn, som venter på å ta med kjæresten Mabel til en fest. Mens Fatty går av gårde med dollaren sin, møter han Mabel som gir ham et kyss fordi han er veldig populær blant kvinnene. Alt dette ser mannen som har lånt Fatty dollaren, og to venner av ham. De legger også merke til Fatty og Mabel som forsvinner inn på en restaurant.

Selv om Fatty, som mangler penger, er motvillig til dette. De tre vennene hans ankommer også restauranten. De bestiller vin, før de forsvinner og legger igjen en regning på 27,50 dollar som Fatty blir nødt til å betale. Ute av stand til å betale for alt dette, blir han kastet ut - noe vennene hans synes er utrolig morsomt. Men Mabel planlegger en narrestrek mot dem, som hevn for dette.

Skuespillere
------------

* Roscoe 'Fatty' Arbuckle
* Syd Chaplin
* Alice Davenport
* Edward Dillon
* Minta Durfee

Referanser
----------

1. ↑  Fatty’s Wine Party
2. ↑  Steve Massa. *Rediscovering Roscoe: The Films of "Fatty" Arbuckle*

Eksterne lenker
---------------

* (en) *Fatty's Wine Party* på Internet Movie Database Rediger på Wikidata

* (en) *Fatty's Wine Party* på Silent Era Rediger på Wikidata
Svømmebasseng i bakhage
Et **svømmebasseng** er en konstruksjon som holder på vann, beregnet for rekreasjons- eller konkurransesvømming, -stuping eller for andre badeaktiviteter som involverer svømming, f.eks. lek, vanntrening, flyte på oppblåsbare leker eller kjøle seg ned på varme dager. Stoffet klor er det vanligst brukte rensemiddelet, hovedsakelig for å begrense forekomsten av alger, bakterier og patogener.

Man kan skille mellom private og offentlige basseng: I deler av verden er private basseng i hovedsak utendørs, mens offentlige er både innendørs og utendørs. I noen deler av verden blir private svømmebasseng sett på som et statussymbol (innendørs basseng enda mer). Svømmebasseng kan konstrueres over grunnen (som oftest av plast eller lettmetall), eller i grunnen (av forsterket stål og betong, eller av prefabrikkerte deler dekket av vinyl) eller i ett stykke fiberglass. 

Et trekk som dekker bassenget når det ikke er i bruk kan redusere klorforbruket vesentlig, holde på varmen om natten og oppfylle lovens krav om sikring av basseng.

Se også
-------

* Endeløst basseng
* Svømmeanlegg

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data) **·** NDL **·** NKC **·** BNE
 |
Ellingåskipet stilt ut på Bangsbo museum i Frederikshavn.
**Ellingåskipet** er et skip fra middelalderen som ble funnet i Elling Å på Nordjylland. Skipet er et klinkbygget knarrskip, og det er bygget av tre fra 1163.

Oppdagelse
----------

Skipet ble oppdaget under en arkeologisk utgravning nær Elling i Frederikshavn kommune. Det ble funnet to skip, Ellingåskipet og Nordstrandskipet, samt et anker fra middelalderen.

Beskrivelse
-----------

Ellingåskipet ble dendrokronologisk datert til 1163. Det er et handelsskip av knarrtypen, som er bygget av eiketre fra det østlige Jylland. Det er en klinkkonstruksjon, som man også kjenner fra de tidligere vikingskip.

Skipet har sannsynligvis seilt på handelsruter fra Kattegat og Skagerrak til Sverige, Norge og land i Østersjøen. Da skipet ble funnet i en elv, tyder det på at det på et tidspunkt har eksistert en naturlig havn her.

Skipet har sannsynligvis kunnet seile med en hastighet på omkring ti knop, og har hatt en besetning på 4–5 mann. Fullt lastet med omkring 15 tonn gods og varer har det hatt en dypgang på omkring 80 cm.

Nordstrandskipet ble funnet umiddelbart utenfor en gammel vikinghavn. Det er også funnet et handelsfartøy, men det er litt yngre, da det er datert til 1346.[]

Ellingåskipet er stilt ut på Bangsbo museum i Frederikshavn.

Referanser
----------

1. 1 2 3 4  Ellingåskibet Arkivert 28. februar 2019 hos Wayback Machine.. toppenafdanmark. B>esøkt 18. februar 2019
**Kyle Katarn** er en fiktiv person i det ekspanderte Star Wars-universet. Han dukker opp i alle de fem spillene i spillserien *Jedi Knight*, videospillet *Star Wars: Lethal Alliance* og flere bøker og annet materiale. I Jedi Knight-serien er Katarn protagonisten i *Star Wars: Dark Forces* og *Star Wars Jedi Knight: Dark Forces II*, en av to spillbare figurer i *Star Wars Jedi Knight: Mysteries of the Sith*, protagonisten i *Star Wars Jedi Knight II: Jedi Outcast* og en viktig ikke-spillbar figur i *Star Wars Jedi Knight: Jedi Academy*.

Katarn var til å begynne med et medlem av det galaktiske imperiet før han ble leiesoldat. Han arbeidet ofte for Opprøreralliansen og ble senere ett medlem av the New Republic som en Jedi og instruktør på jedi-akademiet, bare bak Luke Skywalker i hierarkiet.

Eksterne lenker
---------------

 Wikiquote: Kyle Katarn – sitater

* (en) *Kyle Katarn* på Wookieepedia: en *Star Wars*-wiki

| * v
* d
* r
*Star Wars: Jedi Knight* |
| --- |
| Videospill | *Dark Forces*
 **·** *Dark Forces II* (*Mysteries of the Sith*)
 **·** *Jedi Outcast*
 **·** *Jedi Academy* |
| Karakterer | Kyle Katarn |
| Modifikasjoner | *Movie Battles* |

Portal: Videospill
**Elliot Reid** er en fiktiv person som opptrer i tv-serien *Scrubs*. Rollen spilles av Sarah Chalke. Elliot er enslig og barnløs, til tross for at hun var forlovet med Keith Dudemeister fra sesong 6 til sesong 7.

I sesong 1 som ble sendt på amerikanske TV-stasjoner i 2001 kommer det fram at Elliot er 26 år, den vanlige alderen for en turnuslege i det amerikanske systemet for utdanning av leger.[] Hvis det er gitt at hver sesong gjenspeiler et nytt år er hun i sesong ni 34 år, det samme som Turk og John Dorian, men i sesong 3 «My Dirty Secret» sier hun igjen at hun er 26, og i sesong 6 «My Musical» oppgir hun at hun er 29. Hun studerte ved Brown University, før hun begynte som praktikant og senere lege ved sykehuset.

Familiehistorie
---------------

Hun er datter av Simon og Lily Reid og har tyske aner. Hun nevner at hun har fire brødre og at alle er leger. Faren hennes er avdelingsoverlege ved et privat sykehus i Connecticut, hvor Elliot vokste opp. Moren hennes er en kald og tilbakeholden alkoholiker som ikke tilbringer mye tid med sin mann. Da faren til Elliot ringte Lily svarte Lily telefonen med å si: «How did you get this number?». Lilys atferd mot Elliot er også årsaken til Elliots usikre forhold til sex og at hun ikke greier å bruke de vanlige, kliniske ordene for kjønnsorgan og samleie.

Simon Reid forsøkte å presse Elliot til å spesialisere seg innen gynekologi. Da Elliot nektet trakk faren tilbake all den økonomiske støtten Elliot hadde mottatt, så hun måtte flytte ut av sin flotte leilighet med boblebad på terrassen og klare seg selv.

Trivia
------

Elliot har kalde hender og er «phobiaphobic». Hun klarer heller ikke å bli snakket til mens hun sitter på do og hun er republikaner, til Turk og dr. Cox' store ergelse. De dekorerer kaffekoppen hennes med «I laugh at poor people».
«Simpl» ligger i Wollzeile i sentrum av Wien.
**Simpl** (opprinnelig **Bierkabarett Simplicissimus**, **Ølkabaret Simplicissimus**) er en kabaret i Wien som ble grunnlagt i 1912. Siden 1920-tallet har den vært blant de mest suksessrike revyscenene i tyskproglig område, og er blant annet kjent for artister som Fritz Grünbaum og Karl Farkas.

Historie
--------

Selv om etablissementet, som ligger i et kjellerlokale i sentrum, opprinnelig hadde samme navn som vittighetsbladet «Simplicissimus», ble det nesten umiddelbart kalt «Das Simpl» på folkemunne. Mens hovedvekten først lå på musikalske innslag, utviklet scenen i løpet av 1920- og 30-tallet under Farkas og Grünbaum et mer kabaretartet preg. Begge var virksomme på scenen frem til Østerrike ble annektert av Det tredje rike i 1938.

Siden kabareten var eid av en jødisk familie, ble den tvangsovertatt av nasjonalsosialistene, og bare «rikstyske» artister fikk opptre. Mot slutten av Annen verdenskrig ble Simpl stengt og benyttet som tilfluktsrom.

Efter krigen gjenopptok kabareten sin virksomhet, og under Farkas' ledelse utviklet den seg til en sentral scene, som blant annet ble kjent for politiske satirer og samtidskommentarer. Farkas ledet virksomheten frem til sin død i 1971.

Simpl har siden vært drevet av Baruch Picker, Hugo Wiener og Maxi Böhm, Martin Flossmann, Albert Schmidleitner og Michael Niavarani.

Niavarani ble eier av kabareten i 2019, og fra og med 2019/20-sesongen fungerer han som kunstnerisk leder.

Referanser
----------

1. ↑  Eva Maria Haybäck (1977). *Der Wiener "Simplicissimus" 1912-1974. Versuch einer Analyse des Kabaretts mit längster Bestandzeit im deutschen Sprachraum* **(tysk)**. Wien: Universität Wien.  [Doktoravhandling]
2. ↑  «Der alte Hund beisst noch immer» **(tysk)**. Wiener Zeitung. Arkivert fra originalen 12. august 2016. Besøkt 31. desember 2013.
3. ↑  Hans Veigl (1994). «Forord». I Hans Veigl. *Bombenstimmung – Das Wiener Werkel. Kabarett im Dritten Reich* **(tysk)**. Wien: Kremayr & Scheriau. s. 9. ISBN 3-218-00581-7.
4. ↑  Wolfgang Kralicek (7. oktober 2009). «Let Him Entertain You» **(tysk)** (41/09 utg.). Ukeavisen Falter. s. 25–27.
5. ↑  «Niavarani kauft das Kabarett Simpl» **(tysk)**. ORF. 20. mai 2019. Arkivert fra originalen 17. august 2019. Besøkt 17. august 2019.

Eksterne lenker
---------------

* (de) Offisielt nettsted Rediger på Wikidata

* (en) Simpl, Vienna – kategori av bilder, video eller lyd på Commons Rediger på Wikidata
* Historisk tilbakeblikk i ORF
President Bush diskuterer redningspakken med kongressmedlemmer

|  |
| --- |
| Artikkelen inngår i serien om |
| 

| Finanskrisen fra 2008 |
| --- |
| 

| Hovedårsaker |
| --- |
| * Subprime
* Subprime-krisen
* Energikrisen på 2000-tallet
* Resesjon i Europa 2008-2009
 |

 |
| 

| Redningspakker |
| --- |
| * USA 2008
* Kina 2008
* Norge 2008 og 2009
 |

 |
| 

| Aktuelle bedrifter |
| --- |
| * Bradford & Bingley
* Citigroup
* Dexia
* Fannie Mae
* Fortis
* Freddie Mac
* Glitnir
* Grupo Santander
* Lehman Brothers
* Merrill Lynch
* Northern Rock
* Wachovia
* Washington Mutual
 |

 |
| 

| Relaterte artikler |
| --- |
| * Finanskrise (begrep)
* Matvareprisøkningen i 2007–2008
* Too big to fail
* Statens finansfond
* Statens obligasjonsfond
 |

 |

 |

En **redningspakke for det amerikanske finanssystemet** ble foreslått av USAs president George W. Bush og finansminister Henry Paulson under finanskrisen i 2008. Hensikten med redningsplanen er å restabilisere den amerikanske økonomien, som har opplevd kaostilstander siden høsten 2008. 

En første versjon av redningsplanen ble vedtatt i det amerikanske Senatet, men ble forkastet i Representantenes hus mandag 29. september med 228 stemmer mot og 205 for. De fleste republikanske representantene stemte imot forslaget, ideologisk begrunnet i at det er sosialistisk å bruke statlige skattemidler for å redde den private sektoren, mens de fleste demokratiske representantene stemte for krisepakken. Både amerikanske og norske børser reagerte med kraftige børsfall.

En revidert versjon ble lagt fram og vedtatt i Senatet 2. oktober 2008. Kongressen vedtok planen dagen etter. Andre og vedtatte utgave av planen går ut på at den amerikanske staten vil garantere for innskuddsbeløp på opp til 250 000 dollar og bruke 700 milliarder dollar på å kjøpe ut dårlige lån. I tillegg vil skattelettelser gis både til privatpersoner og selskaper.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Redselen fra fortiden*** (originaltittel: *The Alchemist*) er en amerikansk eventyr-grøsser fra 1983 regissert av Charles Band. Filmen handler om en kvinne som blir trukket inn i livet til en "ulvemann" som er fanget i en århundrelang forbannelse. Nå er det snart gått 100 år og dermed åpnes en verden av demoner og en kamp mot det onde. En alkymist er årsaken bak forbannelsen. Hovedrollene spilles av Robert Ginty, Lucinda Dooling og John Sanderford.

Handling
--------

Året er 1955: Leonora er en ung kvinne som sitter i bilen sin på en døde landevei. Plutselig blir hun hjemsøkt av uhyggelige visjoner om djevler og demoner. Senere tar hun opp haikeren Cameron og de kommer begge inn i et ukjent skogdistrikt hvor hun føler seg trukket mot et hus i skogen. Der møter hun en skapning som virker å være en mellomting mellom et menneske og et uhyre, og en alkemist. Hun innser etterhvert at hun er en reinkarnasjon av en kvinne som levde på samme sted på 1800-tallet, og at denne kvinnen var gift med skapningen hun så i skogen. Hun får også vite at hvert hundrede år åpner helvetes porter seg og at det var i forbindelse med denne hendelsen at hennes mann, fra fortiden, ble utsatt for en forbannelse som omskapte ham til et uhyre. Nå er det samme i ferd med å skje nok en gang og skogens demoner er ute etter henne. Hun får til slutt hjelp fra Cameron da skjebnens time står for døren. Alkemisten viser seg å være jokeren i det hele og årsaken til forbannelsen.

Om filmen
---------

*Redselen fra fortiden* er en noe eventyraktig skrekkfilm som ble innspilt i 1981 men ble ikke satt opp på kino i USA før i 1986. Den ble utgitt på video i Norge allerede i 1983 av CP Entertainment.

Den fikk dårlig mottakelse av kritikerne. Blant annet kalte filmanmelderne i The New York Times den en «kjedelig B-film». Filmsiden Video Graveyard beskriver den som kjedelig med rotete manus.

I rollene
---------

* Robert Ginty .... Aaron McCallum
* Lucinda Dooling .... Lenora Sinclair
* John Sanderford .... Cameron
* Robert Glaudini .... DelGatto (Alkemisten)
* Viola Kates Stimpson .... Esther
* Tony Abatemarco .... Demon
* Billy Scudder .... Demon

Referanser
----------

1. ↑  HAG (10. februar 2013). «CP Entertainment Covers». *Norsk VHS* **(engelsk)**. Besøkt 27. oktober 2021.
2. ↑  «The Alchemist». New York Times. Besøkt 15. mai 2008. «*"B"-movie legend Charles Band cranked out this deadly-dull black magic flick...*»
3. ↑  «The Alchemist». Video Graveyard. Arkivert fra originalen 20. november 2006. Besøkt 15. mai 2008. «*Not much of the muddy script makes sense which tends to not be a big deal because it's also so damn dull...*»

Eksterne lenker
---------------

* (en) *Redselen fra fortiden* på Internet Movie Database Rediger på Wikidata

* (en) *Redselen fra fortiden* på AllMovie Rediger på Wikidata

* (fr) *Redselen fra fortiden* på Allociné Rediger på Wikidata

* (nl) *Redselen fra fortiden* på MovieMeter Rediger på Wikidata

* (en) *Redselen fra fortiden* på American Film Institute Rediger på Wikidata

* (en) *Redselen fra fortiden* på Rotten Tomatoes Rediger på Wikidata
**Thomas Nicolay Fearnley** (født 9. april 1841 i Amsterdam, død 17. mai 1927 i Oslo) var en norsk skipsreder. Han var også tungt inne på eiersiden i norsk industri og gruvedrift og er kjent for sitt engasjement for norsk idrett, kunst og vitenskap.

Fearnley var sønn av kunstmaleren Thomas Fearnley. Etter farens død i 1842 flyttet familien tilbake til Christiania, før Fearnley studerte i Leipzig og arbeidet i London. Fra 1869 drev han sitt eget firma i Norge, der han raskt gikk inn i skipsmegling og rederivirksomhet. Firmaet Fearnley & Eger ble etterhvert en pioner i norsk skipsfarts overgang fra seil til damp. Fra 1881 drev firmaet en fast linje mellom Norge og Frankrike. Ved første verdenskrigs utbrudd i 1914 hadde de tolv skip, og i samarbeid med Wilh. Wilhelmsen stod Fearnley & Eger også for opprettelsen av Den norske Afrika- og Australia Linje og Brydes Mexico Gulf Linje. I 1921 trakk Fearnley seg ut av virksomheten og overlot styringen til sønnen Thomas Fearnley jr..

Fearnley var aktiv også i innenlands industri og var både medlem og formann i direksjonen for Orkla. Han var også med på etableringen av Meraker Brug i 1904 og hjemkjøpet av Hafslund i 1916.

I 1877 var Fearnley med på å stifte Christiania Skiklub, hvor han var formann 1885–1910. Han var æresmedlem både i klubben og i Skiforeningen, og i 1919 opprettet han Hoffjegermester Fearnleys fond for norsk idrett.

Thomas Fearnley ble utnevnt til ridder av 1. klasse av St. Olavs Orden i 1894, ble kommandør av 2. klasse i 1901 og kommandør av 1. klasse i 1919. Han var også kommandør av 1. klasse av Nordstjerneordenen og kommandør av Vasaordenen. Fearnley var kommandør av Zähringerløvens orden (Baden) og innehaver av britisk kroningsmedalje. I 1899 ble Fearnley utnevnt til hoffjegermester, en posisjon han beholdt helt til unionsoppløsningen.

Referanser
----------

1. 1 2   Norsk biografisk leksikon, oppført som Thomas Nicolay Fearnley, Norsk biografisk leksikon ID Thomas\_Fearnley\_-\_2, besøkt 9. oktober 2017[Hentet fra Wikidata]
2. ↑  *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 82.
3. ↑  *Norges statskalender 1900*.

Kilder
------

* Thowsen, Atle. «Thomas Fearnley». Norsk biografisk leksikon. Besøkt 30. august 2010.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni
 |
**Junshirō Kobayashi** (japansk: 小林 潤志郎, født 11. juni 1991 i Hachimantai i Iwate) er en japansk skihopper og tidligere kombinertløper som representerer Tokai-universitetet.

Han begynte som kombinertløper, og debuterte internasjonalt i B-verdenscupen i 2007, der han ble nummer 37 sammenlagt i sesongen 2007/08. Han deltok i til sammen fire verdenscuprenn i 2009 og 2010, men greide ikke å ta poeng, og ble sist i begge de to individuelle rennene han fullførte, i Val di Fiemme 10. og 11. januar 2009. Han var med i junior-VM i 2009 og 2010, og ble verdensmester på sprinten (HS108 / 5 km), selv om han bare hadde den 46. beste langrennstiden.

I 2010/11-sesongen skiftet han til spesielt hopp, og ble nummer 18 i det individuelle rennet i junior-VM i Otepää i 2011. Den sesongen ble han nummer 15 sammenlagt i FIS-cupen. I Sommer Grand Prix 2011 ble han nummer 23 sammenlagt. I sitt første verdenscuprenn i spesielt hopp var han på det japanske laget som ble nummer 2 i lagkonkurransen i Kuusamo 27. november 2011. I det individuelle rennet samme dag ble han nummer 24 og tok verdenscuppoeng for første gang.

I sesongen 2017/2018 vant han sitt første verdenscuprenn, i åpningshelgen i polske Wisła, 19. november 2017.

Hans yngre bror, Ryōyū Kobayashi, er også skihopper.

* Junshirō Kobayashi under et Sommer Grand Prix-renn i Hinzenbach i 2016Junshirō Kobayashi under et Sommer Grand Prix-renn i Hinzenbach i 2016
* Kobayashi på bommen i Klingenthal i 2017Kobayashi på bommen i Klingenthal i 2017
* Kobayashi på seierspallen i Klingenthal i 2017Kobayashi på seierspallen i Klingenthal i 2017

Referanser
----------

1. ↑  «Junshiro Kobayashi wins first World Cup individual title». *The Japan Times Online* **(engelsk)**. 20. november 2017. ISSN 0447-5763. Besøkt 20. november 2017.

Kilder
------

* (en) Junshirō Kobayashi – Profil og resultatoversikt hos FIS (spesielt hopp, besøkt 27. november 2011)
* (en) Junshirō Kobayashi – Profil og resultatoversikt hos FIS (kombinert, besøkt 27. november 2011)
* Flying Circus: Junshiro Kobayashi[*død lenke*] (presentasjon på diskusjonsforum, 28. juli 2011, besøkt 27. november 2011)
*

Eksterne lenker
---------------

* (en) Junshirō Kobayashi – Olympedia Rediger på Wikidata

* (en) Junshirō Kobayashi – FIS (kombinert) Rediger på Wikidata

* (en) Junshirō Kobayashi – FIS (skihopping) Rediger på Wikidata

* (pl) Junshirō Kobayashi – skijumping.pl Rediger på Wikidata
***The Woman Between Friends*** er en amerikansk stumfilm fra 1918, regissert av Tom Terriss.

Handling
--------

John Drene, en skulptør, og Jack Graylock, en maler, er gode venner. Men kort tid etter at Drene har giftet seg, stikker kunstneren av sammen med skulptørens kone. Men paret blir snart lei av hverandre, og forlater hverandre. Snart blir Graylock forelsket i en søt blomster-pike, ved navn Cecelie.

Cecelie velger å reise sammen med maleren, når han skal hjem til Paris. Han sørger for at hun får jobb som husholderske i studioene hvor han holder til. Han introduserer henne også for John Drene, som med en gang blir inspirert til å ansette henne som modell for en av sine halv-fullførte statuer. Men problemene deres er fremdeles ikke overstått.

Skuespillere
------------

* Alice Joyce som Cecelie White
* Marc McDermott som John Drene
* Robert Walker som Jack Graylock
* A.B. Conkwright
* Katherine Lewis som Cecelies søster
* Mary Maurice
* Bernard Siegel som Cecelies far
* Edith Speare som Mrs. Drene

Referanser
----------

1. ↑  THE WOMAN BETWEEN FRIENDS

Eksterne lenker
---------------

* (en) *The Woman Between Friends* på Internet Movie Database Rediger på Wikidata

* (en) *The Woman Between Friends* på American Film Institute Rediger på Wikidata
**The Willy Wonka Candy Company** var et varemerke for søtsaker eiet av Nestlé. Varemerket var brukt under lisens fra rettighetshaverne til Roald Dahls *Charlie og sjokoladefabrikken*, der varemerket var hentet fra. Nestlé brukte varemerket på en serie søtsaker i Nord-Amerika, Storbritannia, Irland, Australia og New Zealand.

Varemerket *Willy Wonka* har sin historie tilbake til 1971, da det Chicago-baserte firmaet Breaker Confections lisensierte *Willy Wonka*-navnet for å selge produkter knyttet til filmen *Charlie og sjokoladefabrikken*. De første søtsakene under *Willy Wonka*-navnet ble imidlertid først produsert i 1976. I 1980 endret Breaker Confections navn til Willy Wonka Brands. Nestlé kjøpte selskapet i 1988.

I midten av 2015 ble Willy Wonka merket droppet av Nestlé til fordel for spesielle "throwback" innpakninger, før de til slutt døpte hele varemerket til "Nestlé Candy Shop". Godteri som tidligere ble produsert under merket Willy Wonka er nå under merket Nestlé. 

* NerdsNerds
* GobstoppersGobstoppers

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

* (en) Willy Wonka brand – kategori av bilder, video eller lyd på Commons Rediger på Wikidata
* The Willy Wonka Candy Company
**Alu Dadasjevitsj Alkhanov** (født 20. januar 1957) var president i Tsjetsjenia fra august 2004 til 15. februar 2007, da Vladimir Putin utnevnte ham til visejustisminister for Russland og dekorerte ham med fortjenesteordenen for fedrelandet. Ramzan Kadyrov tok over som president.

Biografi
--------

Han ble født i Kasakhstan. Senere kom familien tilbake til Tsjetsjenia. Han avsluttet politiskolens transportlinje i Mogilev. Etter militærtjeneste begynte han å jobbe i politiet i 1984. Han avsluttet politihøyskolen i Rostov etterpå og ble ansatt som assisterende direktør for transport avdelingen i Tsjetsjenia. I april 2003 ble han ansatt av Akhmad Kadyrov som innenriksminister. Etter at Akhmad Kadyrov ble drept 9. mai 2004, fikk han hjelp av Kreml for å nominere sitt kandidatur til president. I politisk valg i august 2004 fikk han 85,25 %. Observatører fra EU rapporterte om grove uregelmessigheter i valget.

  


|  |  |
| --- | --- |
| Oppslagsverk/autoritetsdata | Store norske leksikon
 |
**Simeon ten Holt** (født 24. januar 1923, død 25. november 2012) var en samtidskomponist fra Nederland.

Ten Holt var født i Bergen i Noord-Holland i Nederland, og studerte med Jakob van Domselaer. Etter hvert utviklet han en høyst personlig, minimalistisk komposisjonsstil. Van Domselaers innflytelse på ten Holts musikalske filosofi var betydningsfull. Den yngre komponisten plukket opp van Domselaers interesse for sammenhengen mellom musikk og kunst, for musikkens forhold til matematikk, og bruken av pianoet som hovedinstrument.

Ten Holt brukte stort sett konsonant, tonalt materiale. Mange av arbeidene hans er for piano eller ensembler med flere pianoer. Hans mest kjente verk er *Canto Ostinato*, skrevet i 1976. Det er et av de mest kjente verkene i moderne, nederlandsk musikkhistorie.

Ten Holt døde 25. november 2012 i Alkmaar i Nederland. Han ble 89 år gammel.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Internet Movie Database, besøkt 26. juni 2019[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Simeon ten Holt – kategori av bilder, video eller lyd på Commons Rediger på Wikidata
* (en) Simeon ten Holt på Internet Movie Database Rediger på Wikidata
* (en) Simeon ten Holt på Discogs Rediger på Wikidata

* (en) Simeon ten Holt på MusicBrainz Rediger på Wikidata

* (en) Simeon ten Holt på SoundCloud Rediger på Wikidata

* (en) Simeon ten Holt på Songkick Rediger på Wikidata

* (en) Simeon ten Holt på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs **·** AllMusic
 |
**Altrei** (uttales «al-trai», lokalt «fål-troi»; italiensk *Anterivo*) er en liten kommune i Dolomittene i Italia. Kommunen hører politisk og historisk til Syd-Tirol, og de nesten 400 innbyggerne er overveiende tysktalende (91 %). Geografisk ligger den imidlertid sør for vannskillet Etsch–Avisio. Dermed er Altrei den eneste tysktalende kommunen i Val di Fiemme (tysk *Fleimstal*), som ellers er italiensk- og ladinsktalende.

Altrei har heller ikke noen direkte veiforbindelse til sin eneste sydtirolske nabokommune, Truden, i nord. Veiforbindelser består bare til Capriana nedover og til Molina og Carano oppover Fleimstal. På demningen til Stramentizzo-innsjøen, som ligger halvveis i Altrei, kan man dessuten passere elven Avisio og kommer derved til kommunen Valfloriana i syd.

Kommunen omfatter landsbyene Altrei, Eben og Guggal samt flere enkeltgårder. Mesteparten av kommunens areal hører til nasjonalparken *Trudener Horn*. Altrei er preget av landbruk og har (spesielt sommer)turisme som tilleggsinntekt.

Historie
--------

Landsbyene ble grunnlagt i 1321, da greve Henrik av Tirol ga ordre om at det skulle ryddes skog til ti gårder i Fleimstal. (Kommunevåpenet symboliserer disse ti gårdene.) Henrik hadde noe tidligere brakt dalen i sin besittelse, som egentlig var under overhøyhet av fyrstbiskopen av Trient (*Trento*). Navnet har et (reto)romansk opphav (*ante riu* = «foran elven») og ble opprinnelig skrevet *Antereu* i tyske kilder (senere *Altrew*) og *Anterivum* i latinske kilder (derav italiensk *Anterivo*). At dialektuttalen «fåltroi» begynner med *f*, skyldes sammensmeltning av navnet med preposisjonen *auf* («på»).

Etter et bytte med Tramin mellom keiserinne Maria Teresia av Østerrike og fyrstbiskopen av Trient i 1779 kom Altrei tilbake til Trient, men tilfalt med riksdeputasjonsbeslutningen i 1803 på nytt Tirol, selv om det administrativt forble knyttet til Fleimstal. Derfor kom Altrei med Tirols deling i 1919 ikke til provinsen Bolzano (dvs. Syd-Tirol), men til provinsen Trento. Dette ble «korrigert» i 1948, for å samle alle tysktalende kommunene i Syd-Tirol. Til tross for italieniseringen under fascismen (bl.a. ble Altrei slått sammen med den italiensktalende nabokommunen Capriana) økte den italienske språkandelen bare forholdsvis beskjedent: Folketellingene i 1921, 1971 og 2001 registrerte hhv. 9, 60 og 33 italienskspråklige innbyggere (tilsvarende 2, 13 og 9 % av befolkningen).

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Offisielt nettsted Rediger på Wikidata

* (en) Altrei – kategori av bilder, video eller lyd på Commons Rediger på Wikidata

* (en) Altrei – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |